CELEX: 32011R0602
Language: hr
Date: 2011-06-20 00:00:00
Title: Provedbena Uredba Komisije (EU) br. 602/2011 od 20. lipnja 2011. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               298
            
         32011R0602
   
               L 163/8
            
            
               SLUŽBENI LIST EUROPSKE UNIJE
            
            
               20.06.2011.
            
         
      PROVEDBENA UREDBA KOMISIJE (EU) br. 602/2011
   od 20. lipnja 2011.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku a,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u potpunosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je da, temeljem odredaba članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi temeljem odredaba članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2011.
      
         
            Za Komisiju, u ime Predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod koji se sastoji od vijka s podloškom, rastezljivoga sidra i matice, sve načinjeno od nehrđajućeg čelika.
               Vijak, dug 55 cm, ima šesterokutnu glavu i uzdužni navoj te vlačnu čvrstoću od 490 MPa.
               Sidro je dugo 42 mm i ima vanjski promjer od 10 mm kada nije rastegnuto. Nema navoja.
               Proizvod se upotrebljava za pričvršćivanje predmeta na tvrde površine, kao što je betonski zid, tako da se u izbušenu rupu prvo umetne sidro s maticom, a onda se umetne i pričvrsti vijak. Kada se vijak priteže, matica se privlači glavi vijka zbog čega se sidro rastegne te se tako predmet čvrsto pričvršćuje za tvrdu površinu.
            
            
               7318 19 00
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 7318 i 7318 19 00.
               Proizvod nije mješovita roba u smislu Općeg pravila 3. (b) budući da pojedini dijelovi zajedno čine jedinstveni proizvod, rastezljivi vijak. Proizvod se stoga ne može razvrstati u skladu sa sastavnim dijelovima koji mu daju osnovne osobine.
               Proizvod se ne može razvrstati u tarifni broj 7318 15 kao vijak, bez obzira da li dolazi s maticama i podlošcima ili bez njih, budući da je sidro drugačiji proizvod od matice ili podloška.
               S obzirom na osobine, proizvod se stoga razvrstava u oznaku KN 7318 19 00 kao ostali proizvodi s navojem.